CELEX: 62019TN0046
Language: ro
Date: 2019-01-25 00:00:00
Title: Cauza T-46/19: Acțiune introdusă la 25 ianuarie 2019 – Grecia/Comisia

11.3.2019   
            
            
               RO
            
            
               Jurnalul Oficial al Uniunii Europene
            
            
               C 93/78
            
         
      Acțiune introdusă la 25 ianuarie 2019 – Grecia/Comisia
      (Cauza T-46/19)
      (2019/C 93/100)
      Limba de procedură: greaca
      
         Părțile
      
      
         Reclamantă: Republica Elenă (reprezentanți: G. Kanellopoulos, E. Leftheriotou, A. E. Vasilopoulou)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei atacate în măsura în care impune Republicii Elene corecții financiare punctuale și forfetare în valoare brută de 25 092 988,84 euro și în valoare netă de 24 851 438,56 euro, ca urmare a anchetei AA/2016/013/GR pentru ajutoarele pe suprafață aferente anilor de solicitare 2015/2016 (anii fiscali 2016 și 2017, paginile 63-74 din raportul de sinteză) și obligarea pârâtei la plata cheltuielilor de judecată efectuate de Republica Elenă.
               
            
         Motivele și principalele argumente
      
      În susținerea acțiunii, reclamantul (reclamanta) invocă trei motive.
      
                  1.
               
               
                  Primul motiv este întemeiat pe încălcarea de către Comisie a articolului 4 alineatul (1) litera (h) din Regulamentul nr. 1307/2013 (1) privind interpretarea și aplicarea definiției „pășuni permanente”.
               
            
                  2.
               
               
                  Al doilea motiv întemeiat pe nemotivare cu încălcarea articolului 296 TFUE, pe încălcarea articolului 18 alineatul (5) din Regulamentul nr. 640/2014 (2), a orientărilor pentru evaluarea calitativă a SIPA [Executable Test Suite (ETS) LPIS data quality measures, versiunea 6.0] și a principiului proporționalității.
               
            
                  3.
               
               
                  Al treilea motiv este întemeiat pe motivarea insuficientă a părții din decizia atacată care impune corecții care depășesc corecțiile financiare punctuale și forfetare.
               
            
         (1)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO 2013, L 347, p. 608).
      
         (2)  Regulamentul delegat (UE) nr. 640/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește Sistemul Integrat de Administrare și Control și condițiile pentru refuzarea sau retragerea plăților și pentru sancțiunile administrative aplicabile în cazul plăților directe, al sprijinului pentru dezvoltare rurală și al ecocondiționalității (JO 2014, L 181, p. 48).